b'\n_START_ARTICLE_\nSublimis Deus\n_START_SECTION_\nOpis\n_START_PARAGRAPH_\nV buli Sublimis Deus (slovensko Veli\xc4\x8dastni Bog oziroma Vzvi\xc5\xa1eni Bog) , ki jo vsebinsko povzema pismo Veritas ipsa in \xc5\xa1e nekaj drugih so\xc4\x8dasnih dokumentov, je nedvoumno obsojeno su\xc5\xbeenjstvo. Pri tej buli Resnica sama je spu\xc5\xa1\xc4\x8deno uvodno prej\xc5\xa1nje besedilo in se bula za\xc4\x8denja \xc5\xa1ele pri besedah Veritas ipsa, po \xc4\x8demer je dobila tudi ime. Bula Sublimis Deus je torej dalj\xc5\xa1a in od omenjene, kakor tudi od Altitudo divini consilii in drugih so\xc4\x8dasnih listin popolnej\xc5\xa1a. Z njimi je Pavel III. obsodil in prepovedal zasu\xc5\xbenjevanje ameri\xc5\xa1kih staroselcev - imenovanih Indijanci - in tudi drugih narodov, kakor tudi trgovino s su\xc5\xbenji.\n_START_SECTION_\nZgodovinsko ozadje\n_START_PARAGRAPH_\nSublimis Deus (Veli\xc4\x8dastni Bog, Veritas ipsa in podobni pape\xc5\xa1ki spisi) je bula pape\xc5\xbea Pavla III. z dne 9. junija 1537 , ki obsoja zasu\xc5\xbenjevanje Indijancev v Severni, Srednji in Ju\xc5\xbeni Ameriki, z utemeljitvijo, da so to pravi ljudje in torej sposobni sprejeti kr\xc5\xa1\xc4\x8danstvo._NEWLINE__NEWLINE_Listino pogosto navajajo kot Veritas ipsa ("Resnica sama"), z besedilom v naslovu omenjene bule, ne da bi upo\xc5\xa1tevali uvodno besedilo,_NEWLINE_Odkritje Amerike 1492 in njenih prebivalcev je povzro\xc4\x8dilo zvija\xc4\x8dne akademske razprave, ali lahko Indijance smatramo za ljudi \xe2\x80\x93 ali pa za razvite \xc5\xbeivali oziroma nerazvite ljudi, kar naj bi opravi\xc4\x8devalo njihovo zasu\xc5\xbenjevanje. Karel V. \xe2\x80\x93 pod \xc4\x8digar nadoblast so spadali na novo odkrita podro\xc4\x8dja, je zategadelj sklical 1550 in naslednje leto pravnike, teologe in druge u\xc4\x8denjake na tako imenovano Disputa di Valladolid (Valladolidsko razpravo). \xc4\x8clove\xc5\xa1ke pravice Indijancev je zagovarjal dominikanec Las Casas, njihovo zasu\xc5\xbenjevanje pa aristotelski humanist Sepulveda.'